Split (1)

train · 14.6k rows

text stringlengths 0 89
لأن هُمّا اللي خلّوه مصمم أسلحة،

بينما هو كان عايز يكون شاعر.

غريب جدًا "كلاشنكوف" دا!

تخيل، يا عزيزي،
إن كل الصراعات اللي في العالم دي،

واللي لحد دلوقتي
مأثرة علينا في حياتنا في يومنا،

سببها إن "هتلر"
كان نفسه يبقى رسام وما عرفش،

و"كلاشنكوف" كان نفسه يبقى شاعر وما عرفش.

لكن "كلاشنكوف" في لقاءاته الأخيرة قال،

إن لمّا شاف سلاحه في إيد أطفال وإرهابيين

اتمنى لو كان اخترع حاجة مسالمة وبسيطة

ما تعملش كل هذا التأثير في العالم،

وكان نفسه، بدل كل دا، يخترع حاجة بسيطة،

زي جزّازة العشب مثلًا.

الراجل، يا عزيزي، ندم، بس بعد إيه؟

وفي آخر سنة في حياته،

بعت جواب للكنيسة الروسية قال لهم فيه
إن ألمه الروحي لا يُطاق،

وبيسأل لو بندقيته حصدت آلاف الأرواح،

فهل هو، كمسيحي مؤمن، يُلام عليها؟

ومضى على الجواب دا
لأول مرّة مش برتبه الفخرية

Lieutenant General

إنما كتب، Slave of God
the designer Mikhail Kalashnikov.

حد ممكن يقول لي،

"طب ما (ألفريد نوبل)
عمل جايزة (نوبل) يا (أبو حميد)

علشان يكفّر عن اختراعه للديناميت

واللي برضه اتسمى بسببه
Trader of Death، تاجر الموت.

ليه (كلاشنكوف) ما عملش شيء إنساني

بأرباح سلاحه الفلكية دي؟

"حاجة تريَّح ضميره.

وأكيد أرباح (كلاشنكوف) بشعبيته

حاجة باعت أكتر من 100 مليون،

هتبقى أضخم من أرباح الديناميت."

الحقيقة المؤسفة

إن "نوبل" كان صانع أسلحة من "السويد"،

"السويد"، هه؟ "السويد".

إنما "كلاشنكوف" كان صانع أسلحة
من "الاتحاد السوفييتي"،

يعني الأرباح كلها رايحة للدولة.

"كلاشنكوف" عاش حياته كلها

معتمد على المعاش التقاعدي بتاعه،
زي موظفين الحكومة بالظبط.

يعني انت لو كنت قاعد في "روسيا" وقتها،
كان ممكن تقابله في طابور التموين عادي.

وظروفه المعيشية ما اتحسنتش غير في 2004.

كان عمره وقتها 85 سنة،

لمّا اتسمحله يبيع حقوق اسمه
لبراندات تجارية.

أشهرها، "كلاشنكوف فودكا".

تخيّل، يا عزيزي، يوم ما يتوب من صناعة الأسلحة
يحُط اسمه على الفودكا!

Subsets and Splits

No community queries yet

The top public SQL queries from the community will appear here once available.